
RAPORT DE SPECIALITATE
NR. 6808/04 07 2024
cu privire la atribuirea unor terenuri potrivit Legii nr.15/2003 privind sprijinul acordat tinerilor pentru construirea unei locuinţe proprietate personală





	Potrivit prevederilor Legii nr. 15/2003, tinerii până în 35 de ani, cu domiciliul în localitate, care nu au deținut în proprietate o locuință sau un teren destinat construirii de locuințe, beneficiază de un loc de casă în folosință gratuită în vederea construirii de locuință proprietate personală.


 În vederea soluționării cererilor de atribuire de terenuri în folosință gratuită pentru construirea de locuințe proprietate personală cu care a fost investit Consiliul local Macea, dar în primul rând pentru a veni în sprijinul tinerilor care vor să-și construiască o casă, trebuie puse la dispoziția acestora terenurile disponibile din proprietaea Comunei Macea.


[bookmark: _GoBack]Cei trei beneficiari, în favoarea cărora se propune prin proiectul de hotărâre nr.83/04 07 2024 atribuirea unui loc de casă în folosință gratuită în vederea construirii de locuințe proprietate personale, au solicitat  ca  terenul să le fie atribuit în localitatea Sânmartin. 

Beneficiarii proiectului de hotărâre  îndeplinesc condițiile cerute de Legea nr. 15/2003 pentru a fi acordate terenurile în folosință gratuită, după cum rezultă în urma analizei efectuată de către Comisia pentru aplicarea prevederilor Legii 15/2003 asupra cererilor depuse și documentației aferente fiecărei cereri. 

Terenul propus pentru atribuire potrivit proiectului de hotărâre se află în proprietatea privată a comunei Macea, nu este grevat de sarcini, iar atribuirea loturilor către fiecare beneficiar s-a realizat cu respectarea prevederilor Hotărâriii Consiliului local Macea nr. 88/26 11 2016 ,care dispune că „Terenurile rămase disponibile în localitatea Sânmartin vor fi atribuite în ordinea depunerii cererilor de atribuire potrivit Legii nr. 15/2003 și de opțiunea solicitanților de a li se atribui un anumit lot din localitate.” 


În temeiul art. 136 alin. (8) lit. b) și alin. (10) din Codul administrativ aprobat prin Ordonanța de Urgență a Guvernului nr. 57/2019 propunem Consiliului Local Macea să adopte proiectul de hotărâre nr.83/ 04 07 2024 cu privire la atribuirea în folosință gratuită a unor suprafețe de teren în vederea construirii de locuințe proprietate personală, în conformitate cu prevederile Legii nr. 15/2003.

